als_Latn dik_Latn sag_Latn
Organizata jo qeveritare Rrënjët Shqiptare – me Marko Kepin, senatorin e shtetit të New Yorkut, Marty Golden dhe me sponosrizimin e një grupi shqiptarësh - vendosën shtatoren e Nëna Terezes në një nga lagjet më të banuara me shqiptarë Brokklyn të New Yorkut.
Mori pjesë dhe zbulon shtatoren Presidenti i Republikës së Shqipërisë - Shkelqesia e Tij Bujar Nishani.
BROOKLYN NY : Në platon e Kishës Saint Anthanasius në Brooklyn New York, ku jetojnë më shumë se 20 mijë shqiptarë, te dielen ne mesdrek me një ceremoni madhështore, është përuruar shtatorja e të Shejtës Nënë Tereza - Saint Tersesa of Calcuta.
Shtatorja në në qytetin e Brooklyniit, është vendosur me iniciativë të, Organizatës jo qeveritare Rrënjët Shqiptare – Marko Kepi, me senatorin e shtetit të New Yorkut, Marty Golden dhe me sponsorizimin e një grupi shqiptarësh të cilit janë edhe donator për ndërtimin e shtatores.
Ndërsa puna për vendosjen e shtatores, zgjati për afro dy javë, dhe është e kryer vullnatarisht nga disa kompani të biznesmenve të suksesshem shqiptare ne Amerikë me : Belul Qoku( se bashku me dy djemtë e tij), Murati Marke, Nick Beqi, Rrik Vila, Edvin Dema, Asllani Qoku, dhe Petrit Nika.
Shtatorja e Nënë Terezës, është përuruar në njërin nga sheshet kryesore të këtij qyteti, vetëm dy javë mbasi kreu i Kishës katolike Papa Françesku, në Vatikan më 4 Shtator 2016 e shpalli të Shejtë Nëna Terezen.
Shtatorja është rreth 2 metra e lartë, është e derdhur në bronz dhe peshon rreth 300 kg dhe në bazamentin e saj ka të shkruar një citat të Nënë Tereza, në anglisht, si dhe emrin e saj të plotë, rethuar nga nja "kopësht" me lule të freskta.
Ceremoninë e udhëhoqi me shumë ekulencë duke krijuar emocione të mëdha , tek qytetarët e shumtë, gazetarja e njohur Kozeta Turishta, ndërsa e prezantojë atë dhe e përshëndeti presidenti i Albanian Roots z. Marko Kepi, duke faleminderuar donatorët , dhe dhënë nga një mirënjohje për secilin prej tyre.
Shtatoren e zbuluan Presidenti i Republikës së Shqipërisë - Shkelqesia e Tij Bujar Nishani, Imam Tahir Kukaj që zbulojë mbulesen, dhe Pastor Nathan Preston, senator Mary Golden dhe Rabai i Brooklynit.
Grupi i skuters te Kishes,Boy Scout Troop, kendoje "Master of Ceremonies Pledge of Allegiance" - kurse, Himnin kombetar te SHBA dhe atë të Shqipërisë i këndojë Lola Mezini.
Valentina Ivezaj- kendoje "I'm a Flower"
Lutja fetare u hap nga Imzot David L. Cassato, Pastor i Kishës St. Athanasius, ndërsa luajti në violincel Gilberta Luca.
Presidenti i Republikës, Bujar Nishani, përuroi në Bruklin shtatoren e bamirëses shqiptare me famë botërore Nënë Tereza, të shpallur shenjtore nga Papa Françesku disa javë më parë në Vatikan.
Në ditën e fundit të vizitës së tij zyrtare në Nju-Jork, Presidenti Nishani ishte i ftuar në Kishën e Saint Athanasiusit në Bruklin, ku mori pjesë në meshën e shenjtë duke falënderuar klerikët dhe veprimtarët shqiptarë, që kontribuan në ngritjen e shtatores për nismën e tyre fisnike dhe atdhetare si dhe më pas, në veprimtarinë kulturore të organizuar nga Imzot David Cassato dhe nga Shoqata “Rrënjët Shqiptare”.
Senatori Martin Goldenpasi vlerësoi Presidentin Nishani për përshkushtimin e vazhdueshëm në drejtim të përmirësimit të komunitetit, si dhe i dorëzoi Kreut të Shtetit shqiptar Rezolutën e Senatit të Nju-Jorkut të miratuar edhe nga Guvernatori Kuomo, e cila e shpall datën 4 Shtator si Ditën e Nënë Terezës në shtetin e Nju-Jorkut.
Presidenti Nishani në fjalën e tij tha se “sot dita është më e veçantë, dhe realisht ndihem jo vetëm i emocionuar, por dhe i privilegjuar, sepse jam mes miqsh të nderuar, mes vëllezërve dhe motrave të mia për një arsye që zemrën na e ngre peshë. Me ne sot është dhe Nëna jonë e dashur, e lumja Terezë, dhe të gjithë ne vetëm pak ditë më parë patëm fatin e papërsëritshëm në brezin tonë të përjetojmë shenjtërimin e Saj me një ceremoni historike që preku zemrat dhe u rrënjos përjetësisht në mendjet e gjithë botës”.
“Jam i bindur që të gjithë ju dhe kushdo tjetër që banon në Bruklin, do të frymëzohet dhe marrë shembull nga jeta dhe vepra e kësaj Shenjtoreje shqiptare”, u shpreh Nishani.
Presidenti Nishani u shpreh se “Nënë Tereza është dhurata më e vyer që kombi shqiptar i ka falur dhe dhuruar me shumë bujari mbarë Njerëzimit”.
Më lejoni ta përfundoj fjalën time në cilësinë e Kreut të Shtetit duke shprehur mirënjohjen ndaj Shteteve të Bashkuara të Amerikës dhe popullit amerikan për mikpritjen që u kanë rezervuar shqiptarëve brez pas brezi. Ne jemi krenarë gjithashtu që jemi miq të Shteteve të Bashkuara të Amerikës.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn